ગેરી કર્સ્ટને ૨૦૦૮માં કોચ તરીકે ટીમ ઇન્ડિયાનો કાર્યભાળ સંભાળ્યો. ૨૦૧૧ સુધી કર્સ્ટન કોચ રહ્યો અને એ દરમિયાન ટીમ ઇન્ડિયાએ ઘણી શ્રેણી જીતી. કેપ્ટન ધોની અને કર્સ્ટનની સમજથી ટીમ ઇન્ડિયા નવી ઊંચાઈએ પહોંચી. ટીમ ઇન્ડિયાએ ૨૦૦૮ અને ૨૦૦૯ વચ્ચે સતત પાંચ વન ડે શ્રેણી જીતી. કર્સ્ટનની સૌથી મોટી ઉપલબ્ધિ જે રહી એ હતી ટીમ ઇન્ડિયાની ૨૦૧૧ના વર્લ્ડકપમાં જીત, જ્યારે ભારતે ૨૮ વર્ષ પછી વર્લ્ડકપ જીત્યો હતો. ગેરી ત્યારે ટીમ ઇન્ડિયાનો કોચ હતો.